**Ministru kabineta noteikumu projekta**

**„Grozījumi Ministru kabineta 2014. gada 26. augusta noteikumos Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. punkta redakciju. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2014. gada 26. augusta noteikumos Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – Noteikumu projekts) izstrādāts, realizējot 2016. gada 16. jūnija Saeimas sēdē apstiprinātajā Valsts aizsardzības koncepcijā noteikto pasākumu kopumu, kas attiecināms uz personālu, proti, 107.punktā noteikto – veicināt Nacionālo bruņoto spēku struktūras ilgtspēju un kapacitāti, kas tiek veikts, stiprinot kvalificētu un pieredzējušu speciālistu motivāciju un saglabāšanu bruņotajos spēkos.Tāpat Noteikumu projekts ir vērsts uz Valsts kontroles 2017. gada 28. aprīļa revīzijas ziņojumā “Par Aizsardzības ministrijas 2016.gada pārskatu” sniegto ieteikumu karavīru atlīdzības reformai izvirzīto mērķu sasniegšanu. Ar Noteikumu projektu tiek turpināts darbs pie ilgtspējīgu risinājumu karavīru atlīdzības sistēmas pilnveidošanai ieviešanas, par pamatu ņemot būtiskas atlīdzības atšķirības radīšanu profesionālākajiem karavīriem un atvaļināšanās no dienesta bruņotajos spēkos samazināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 26. augusta noteikumi Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – Noteikumi) nosaka karavīra mēnešalgas un speciālo piemaksu noteikšanas kārtību un to apmēru. Šobrīd noteikumu 3.pielikumā ir definēti divu veidu speciālo piemaksu veidi karavīram, proti, piemaksa karavīram par tāda dienesta uzdevumu izpildi, kas saistīts ar paaugstinātu risku tā veselībai (dzīvībai), kā arī par dienestu specifiskos (apgrūtinošos) apstākļos. Abi speciālo piemaksu veidi tika izveidoti par pamatu ņemot specifiskos dienesta apstākļus un ar tiem saistītos riskus.Šī brīža Noteikumu regulējums neparedz iespēju karavīru kopējo atalgojuma apmēru ietekmēt, pamatojoties uz tā profesionalitātes rādītājiem. Ar Noteikumu projektu tiek ieviests jauns speciālās piemaksas veids iestādei pieejamo finanšu līdzekļu ietvaros, kurš tiks attiecināts uz profesionālākajiem karavīriem Nacionālajos bruņotajos spēkos, ar mērķi samazināt šādu karavīru atvaļināšanās risku.Profesionālākie karavīri šīs piemaksas piešķiršanai tiek identificēti specifisku, augsti profesionālu dienesta pienākumu izpildes kontekstā, kas prasa pieredzi un zināšanas kompleksu jautājumu izpratnē un risināšanā, kas attiecināmi uz dažāda veida un ranga mācību plānošanu, organizēšanu, vadību un atbalsta sniegšanu. Tāpat šai piemaksai tiek orientēti tādi karavīra dienesta pienākumi, kas saistāmi ar jau uzskaitītām kvalitātēm, ar mērķi nodrošināt sabiedroto spēku atbalstu kolektīvās aizsardzības ietvaros vai darbības ar valsts noslēpuma objektiem, ja tie saistīti ar valsts drošību, aizsardzību vai sabiedroto atbalstu.Noteikumi pirmreizēji izdoti 2012. gadā, taču šajā laika periodā ir ievērojami mainījusies Nacionālo bruņoto spēku uzdevumu izpildes specifikācija, tostarp, karavīru dienesta pienākumu izpildes uzdevumi, kur daudzu izpildei ir nepieciešama augsta profesionalitāte un zināšanas. Starptautiskās drošības situācijas izmaiņu rezultātā Nacionālie bruņotie spēki ir saskārušies ar jauniem izaicinājumiem valsts aizsardzības un NATO kolektīvās aizsardzības sistēmas nodrošināšanas jomā, kuru risināšanai ir nepieciešama ievērojama personāla resursu mobilizācija. Šo procesu norise ir saistīta arī ar nepieciešamību nodrošināt valsts noslēpuma objektu aizsardzības prasību izpildi un papildus zināšanu un prasmju apguvi darbībai starptautiskā vidē. Lai nodrošinātu valsts aizsardzības koncepcijā noteikto uzdevumu izpildi un sagatavotu dienestam Nacionālajos bruņotajos spēkos lielāku skaitu zemessargu un rezerves karavīru nacionālo atturēšanas spēju stiprināšanai, kā arī sagatavotu ierindas karavīrus dalībai NATO un ES kaujas grupās un nodrošinātu sabiedroto spēku atbalstu kolektīvās aizsardzības ietvaros, ir vairākkārt pieaudzis Nacionālo bruņoto spēku personāla darba apjoms un specifikācija.Lai veicinātu profesionāli sagatavotu speciālistu iesaisti aizsardzības spēju attīstībai nepieciešamā papildu personāla apmācībā un uzņemošās valsts atbalsta nodrošināšanā, ņemot vērā valsts noslēpuma aizsardzības prasības, nepieciešams papildināt Noteikumu 3. pielikumā noteikto speciālo piemaksu veidus ar jaunu speciālo piemaksu līdz 25% no mēnešalgas karavīram, kurš sniedz atbalstu karavīru apmācību, Latvijas Nacionālo bruņoto spēku kontingenta apmācību dalībai starptautiskajā operācijā vai ātrās reaģēšanas spēkos, kā arī zemessargu vai rezerves karavīru apmācību organizēšanā vai piedalās to vadībā, ir tieši iesaistīts Latvijas Republikas kā uzņemošās valsts atbalsta funkcijas izpildes nodrošināšanā, kā arī sniedz atbalstu Latvijas Nacionālo bruņoto spēku vienību un ārvalstu bruņoto spēku vienību kopējo militāro mācību Latvijas Republikas teritorijā vai ārvalstīs un mācību, kas saistītas ar gatavošanos dalībai Ziemeļatlantijas līguma organizācijas vai Eiropas Savienības kaujas dežūrās, organizēšanā vai piedalās to vadībā, vai strādā ar valsts noslēpuma objektiem, ja tie saistīti ar valsts drošību, aizsardzību vai sabiedroto atbalstu. Konkrētu piemaksas apjomu, kā arī laikposmu, par kuru nosakāma piemaksa, atbilstoši jau pieejamiem finanšu resursiem Aizsardzības ministrijai iepriekš piešķirtā budžeta ietvaros noteiks Nacionālo bruņoto spēku komandieris ar rīkojuma dokumentu. Noteikuma projekta īstenošanu Aizsardzības ministrija 2018. un turpmākajos gados nodrošinās atbilstoši tai piešķirtajiem valsts budžeta līdzekļiem budžeta apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādājusi Aizsardzības ministrija sadarbībā ar Nacionālajiem bruņotajiem spēkiem. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Noteikumu projekts šo jomu neskar. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izstrādājot Noteikumu projektu, nav jāveic grozījumi citos normatīvajos aktos. |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv).Pēc Noteikumu projekta izskatīšanas ministru kabineta sēdē tas būs pieejams Ministru kabineta tīmekļa vietnē, adrese: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts netika nodots sabiedriskajai apspriešanai ņemot vērā tā specifisko regulējumu un attiecināmību tikai uz karavīru atlīdzības jautājumiem. |
| 3. | Sabiedrības līdzdalības rezultāti | Sabiedrības līdzdalības procesa nepiemērošanas dēļ netika arī saņemti iebildumi vai priekšlikumi par Noteikumu projektu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildē netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav.  |

Aizsardzības ministrs R.Bergmanis

I.Jursiņa - Videmane, 67335162

Ineta.Jursina@mod.gov.lv